দাবি আদায়ে সামনে এগিয়ে যেতে হবে: এ্যানি
কেন্দ্রীয় বিএনপির প্রচার সম্পাদক শহীদ উদ্দিন চৌধুরী বলেছেন, সরকার ডিজিটাল নিরাপত্তা আইন দিয়ে সাংবাদিকদের আটকাতে চায়। কিন্তু আটকানো সম্ভব না। আজ সাংবাদিকরা ক্ষতিগ্রস্ত। আমরা অত্যাচারিত, নির্যাতিত।







শনিবার বিকালে ১০ দফা দাবিতে লক্ষ্মীপুর জেলা বিএনপির আয়োজিত অবস্থান কর্মসূচির প্রধান অতিথির বক্তব্যে তিনি এসব কথা বলেন। শহীদ উদ্দিন চৌধুরী এ্যানির লক্ষ্মীপুরের কালেক্টরেট স্কুল রোডের বাসভবন বসির ভিলা প্রাঙ্গণে এ আয়োজন করা হয়।




তিনি আরও বলেন, খালেদা জিয়ার মুক্তিসহ ১০ দফা দাবি আমাদের আদায় করে নিতে হবে। আমাদের লক্ষ্যে পৌঁছতে এর কোনো বিকল্প নেই। আমাদের সামনে এগিয়ে যেতে হবে। সামনে ঝড়-তুফান আসবে, আমাদের অধিকার আদায়ে কোনো ছাড় দেওয়া হবে না। শেখ হাসিনার অত্যাচার-নির্যাতনের কাছে আমরা কখনো মাথানত করিনি। আগামীতে করব না। আন্দোলনের মাঝেই আমাদের কাছে সুযোগ আসবে। সুযোগের সৎ ব্যবহার আমাদের করতে নেতাকর্মীদের প্রস্তুত থাকতে হবে।
জেলা বিএনপির যুগ্ম-আহ্বায়ক হাছিবুর রহমানের সভাপতিত্বে এতে বিশেষ অতিথি ছিলেন কেন্দ্রীয় বিএনপির সহ-সাংগঠনিক সম্পাদক ভিপি হারুন অর রশিদ। লক্ষ্মীপুর পৌর বিএনপির সদস্য সচিব অধ্যাপক নিজাম উদ্দিন ও চন্দ্রগঞ্জ থানা বিএনপির আহ্বায়ক এম বেলাল হোসেনের সঞ্চালনায় এতে বক্তব্য দেন বিএনপি নেতা নিজাম উদ্দিন ভূঁইয়া, মাঈন উদ্দিন চৌধুরী রিয়াজ, শাহ মোহাম্মদ এমরান, জেলা আইনজীবী সমিতির সভাপতি আহম্মেদ ফেরদৌস মানিক, যুবদল নেতা রেজাউল করিম লিটন, স্বেচ্ছাসেবক দল নেতা মহসিন কবির স্বপন ও ছাত্রদল নেতা আবদুল্লাহ আল মামুন প্রমুখ।

কেন্দ্রীয় বিএনপির প্রচার সম্পাদক শহীদ উদ্দিন চৌধুরী বলেছেন, সরকার ডিজিটাল নিরাপত্তা আইন দিয়ে সাংবাদিকদের আটকাতে চায়। কিন্তু আটকানো সম্ভব না। আজ সাংবাদিকরা ক্ষতিগ্রস্ত। আমরা অত্যাচারিত, নির্যাতিত।